OpenLLM-France/wikimedia huggingface dataset:
# Logoteta de l'exèrcit

El logoteta de l'exèrcit (en grec λογοθέτης τοῦ στρατιωτικοῦ, logothetis tu stratiotikú) fou un alt funcionari de la cort imperial romana d'Orient encarregat de la paga i l'abastiment de l'exèrcit romà d'Orient.

## Història i funcions

En un principi, aquesta funció era exercida per logotetes de la prefectura del pretori, però les finances de l'exèrcit en foren separades per formar el seu propi departament cap al 680. El primer logoteta de l'exèrcit documentat fou Julià, el «gloriosíssim antic hípat i patrici», el 680. El càrrec assolí el seu zenit al segle x, abans que les seves funcions fossin transferides al gran logariasta durant el regnat d'Aleix I Comnè (r. 1081–1118). L'últim logoteta de l'exèrcit amb poders reals és esmentat en un crisòbul d'Aleix I promulgat el 1088. A partir d'aquest moment, es convertí en un càrrec purament honorífic. Al segle xiv, Pseudocodí escrigué que ja «no [tenia] cap servei».
No se'n coneixen les competències amb certesa. L'única menció directa del tema es troba a l'obra De Ceremoniis, de l'emperador Constantí VII (r. 913–959), segons la qual el logoteta dels exèrcits s'encarregava de l'exempció i la reimposició d'impostos sobre els regiments. Al segle xi també exercia funcions judicials. Alguns especialistes (com ara Rodolphe Guilland) creuen que el logoteta dels exèrcits s'ocupava dels afers militars de manera genèrica (lleva de tropes, construcció de fortificacions, despeses militars, etc.), hipòtesi que, segons Aleksandr Kajdan, no es pot demostrar.

## Subordinats

Segons De ceremoniis, aquest departament treballava amb set tipus principals de funcionaris:
* els cartularis de l'oficina (χαρτουλάριοι τοῦ σεκρέτου), els seus adjunts;
* els cartularis dels temes (χαρτουλάριοι τῶν θεμάτων), que s'ocupaven de les tropes temàtiques);
* els cartularis dels tagmes (χαρτουλάριοι τῶν ταγμάτων), que s'ocupaven de les tropes dels tagmes;
* els legataris (λεγατάριοι), dels quals es desconeix la funció exacta;
* els opcions (ὀπτίονες), que s'ocupaven de distribuir la paga;
* els protocancellers (πρωτοκαγκελλάριοι), que disposaven de cancellers (καγκελλάριοι); i
* els mandators (μανδάτωρες), que eren missatgers.

## Referències

* 1 2 3 Guilland, 1971, p. 26.
* ↑ Guilland, 1971, p. 27.
* 1 2 Guilland, 1971, p. 28.
* 1 2 3 ODB, p. 1.248, «Logothetes tou stratiotikou» (A. Kajdan).
* ↑ Guilland, 1971, p. 26 i 27.
* ↑ Bury, 1911, p. 90 i 91.
* ↑ ODB, p. 1.202, «Legatarioi» (A. Kajdan).

## Bibliografia

* Bury, J. B. The Imperial Administrative System of the Ninth Century - With a Revised Text of the Kletorologion of Philotheos. Londres: Oxford University Press, 1911.
* Guilland, R. «Les logothètes: Études sur l'histoire administrative de l'Empire byzantin» (en francès). Revue des études byzantines, 29, 1, 1971, pàg. 5–115.
* Kajdan, A. The Oxford Dictionary of Byzantium (en anglès). Oxford i Nova York: Oxford University Press, 1991. ISBN 0-19-504652-8.
# Fyffe

Fyffe és una població dels Estats Units a l'estat d'Alabama. Segons el cens del 2000 tenia 971 habitants.

## Demografia

Segons el cens del 2000, Fyffe tenia 971 habitants, 411 habitatges, i 286 famílies. La densitat de població era de 85,2 habitants/km².
Dels 411 habitatges en un 30,2% hi vivien nens de menys de 18 anys, en un 54,5% hi vivien parelles casades, en un 11,4% dones solteres, i en un 30,2% no eren unitats familiars. En el 28,7% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,84.
Per edats la població es repartia de la següent manera: un 23,9% tenia menys de 18 anys, un 8,3% entre 18 i 24, un 28,4% entre 25 i 44, un 22,1% de 45 a 60 i un 17,2% 65 anys o més.
L'edat mediana era de 37 anys. Per cada 100 dones hi havia 85 homes. Per cada 100 dones de 18 o més anys hi havia 85,7 homes.
La renda mediana per habitatge era de 30.298 $ i la renda mediana per família de 31.908 $. Els homes tenien una renda mediana de 30.385 $ mentre que les dones 18.636 $. La renda per capita de la població era de 13.713 $. Aproximadament el 13,7% de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Waka (mitologia)

Waka, en la mitologia hawaiana, és una deessa llangardaix adorada pels caps femenins. En la narrativa Ha'inakolo, va ser enviada sota la forma d'una anguila a la barra Lono-kai des de la terra de Kū'ai-he-lani. Quan Lono-kai va agafar l'anguila i la va obrir, va sorgir una bella dona que el va intentar seduir. En la narrativa de Lā'ie-i-ca-wei, Waka actua com la guardiana d'una nena bonica fins que li pugui trobar un marit adequat.
El Waka Mons, una muntanya de Venus, porta el seu nom per ella.

## Referències

* ↑ Craig, Robert D.. Dictionary of Polynesian Mythology. Greenwood Publishing Group, 1989, p. 323. ISBN 9780313258909.
* ↑ «Waka Mons».

## Enllaços externs

* Haleole, S. N.. The Hawaiian Romance of Laieikawai. U.S. Government Printing Office, 1918.
# Carlos Lapetra Coarasa

Carlos Lapetra Coarasa (Saragossa, 29 de novembre de 1938 - Saragossa, 24 de desembre de 1995) fou un futbolista espanyol de la dècada de 1960.
Fou 13 cops internacional amb la selecció espanyola amb la qual participa al Mundial de 1966 i fou campió de l'Eurocopa de 1964.
Pel que fa a clubs, destacà al Reial Saragossa, on disputà 279 partits oficials (62 gols) i guanyà tres títols majors. Formà part de la davantera anomenada dels cinc magnífics, amb Canário, Marcelino, Eleuterio Santos i Juan Manuel Villa.

## Referències

* 1 2 «Carlos Lapetra – El futbolista magnífico» (en castellà). Plan Aragón. Arxivat de l'original el 20 de juliol 2011. [Consulta: 14 març 2011].
* ↑ «Final del 64» (en castellà). El Mundo, 2004 [Consulta: 27 abril 2018].
* ↑ «España, 1 – Alemania, 2» (en castellà). Mundo Deportivo, 21-07-1966 [Consulta: 25 juny 2013].
* ↑ Carlos Lapetra Coarasa a BDFutbol
* ↑ Carlos Lapetra Coarasa a National-Football-Teams.com (anglès)
* ↑ «Carlos Lapetra, el beatle de los Magníficos» (en castellà). Diari AS, 11-10-2005 [Consulta: 27 abril 2018].
* ↑ «R. Zaragoza, 2 – At. de Madrid, 1» (en castellà). Mundo Deportivo, 06-07-1964 [Consulta: 27 abril 2018].
* ↑ «El Zaragoza conquistó brillantemente la Copa de S.E.» (en castellà). Mundo Deportivo, 30-05-1966 [Consulta: 27 abril 2018].
* ↑ Gay, Miguel «Los años Magníficos» (en castellà). Heraldo de Aragón, 23-04-2014 [Consulta: 27 abril 2018].
# Enginy (artefacte)

* Per a altres significats, vegeu «enginy (desambiguació)».
Un enginy o artefacte és qualsevol obra manual realitzada amb un propòsit o funció tècnica específica. I com a tal, la paraula enginy es refereix tant a atuells i "escultures mòbils" com a vehicles, maquinària industrial i altres objectes de construcció humana. És sinònim d'aparell i de màquina . Totes aquelles artefactes en què s'ha emprat l'enginy en el seu disseny i construcció. No obstant això, els enginys són producte de sistemes d'accions intencionals, però no tot enginy es produeix d'aquesta manera ni només els aparells són enginys. Hi ha conseqüències dels sistemes tecnològics que no són intencionals i en general no estan previstes, i no obstant això són artificials. A l'edat mitjana, entre altres coses, el terme es va emprar per a definir les màquines de guerra de torsió o de contrapès (poliorcètica). Més tard per extensió es va emprar per a designar les "màquines de tro " que les van substituir.

## Referències

* ↑ enginy a Optimot

## Enllaços externs

* enginy a la Enciclopèdia de Ciències i Tecnologies a Argentina.
Viccionari
# La (arna)

La és un gènere d'arnes de la família Crambidae descrit per Stanisław Błeszyński el 1966. Hi ha quatre espècies en el gènere i s'ha emprat calembour per anomenar-les.

## Taxonomia

* La benepunctalis (Hampson, 1919)
* La cerveza B. Landry, 1995
* La cucaracha Bleszynski, 1966
* La paloma Bleszynski, 1966

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Sant Pere del Beneficiat

Sant Pere del Beneficiat és una capella en ruïnes del poble de Lladrós, en el terme municipal de Vall de Cardós, a la comarca del Pallars Sobirà, dins de l'antic terme d'Estaon.
Era una església d'època moderna, petita, d'una sola nau.

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.

## Enllaços externs

* Sant Pere del Beneficiat en el seu entorn, a l'Institut Cartogràfic de Catalunya
# Alex von Falkenhausen Motorenbau

Alex von Falkenhausen Motorenbau (AFM) és un constructor alemany de cotxes que va arribar a construir monoplaces per disputar curses a la Fórmula 1.

## Història

Alex von Falkenhausen Motorenbau va ser fundada l'any 1930 per Alex von Falkenhausen a Múnic, Alemanya.
Després de la II Guerra Mundial van produir monoplaces competitius basats en el BMW 328, gran dominador de les curses entre guerres, i de la mà de Hans Stuck van començar a competir a nivell internacional.

## A la F1

Van competir al campionat del món de la Fórmula 1 al llarg de les temporades temporada 1952 i 1953, debutant en el GP de Suïssa.
Va haver-hi presència de cotxes Frazer-Nash en un total de 4 curses de la F1,no aconseguint cap punt pel campionat.

### Resultats a la Fórmula 1

| Any | Pilot | 1 | 2 | 3 | 4 | 5 | 6 | 7 | 8 | 9 | Posició | Punts |
| 1952 | Hans Stuck | SUI Ret | | | | | | | | | - | 0 |
| 1952 | Willi Heeks, Helmut Niedermayr, Ludwig Fischer, Willi Krakau | | 500 | BEL | FRA | GBR | ALE Ret, 9, *, * | HOL | ITA |
| 1953 | Hans Stuck | ARG | 500 | HOL | BEL | FRA | GBR | ALE Ret | SUI | ITA 14 | - | 0 |
| 1953 | Theo Fitzau, Günther Bechem | | | | | | | ALE Ret | |

## Referències

* ↑ Web oficial de la F1
* ↑ Autopasion
# Capell romà

El capell romà o saturno (perquè la seva aparença recorda el planeta anellat Saturn) és un barret amb ala ampla circular i copa arrodonida, portada a l'exterior en alguns països pel clergat catòlic, quan vesteix amb la sotana.
Està fet de pell de castor o de palla tenyida, i folrat a l'interior amb seda. A diferència d'altres peces eclesiàstiques, no té cap propòsit cerimonial, sinó que és una peça pràctica. El capel era un barret cerimonial d'ala ample que ja no es fa servir). Des que s'abandonà l'ús de la sotana per vestir pel carrer, el saturno va caure en desús, tot i que havia estat molt popular als països de majoria catòlica entre el segle xvii i el 1970.
Segons el rang, el saturno pot ser:
* els preveres i diaques el porten negre, adornat amb una cinta negra llisa, o bé amb cordó i borles de seda negre.
* els protonotaris apostòlics, capellans de Sa Santedat, vicaris generals i d'altres prelats el fan servir negre amb borles morades.
* els bisbes el fan servir negre amb cordó i borles de seda verda, tot i que era habitual que el portessin trenat amb cordó d'or.
* els arquebisbes i patriarques el portaven negre amb cordó i borles trenades en verd i or.
* els cardenals el porten negre amb cordó i borles en vermell i or. Amb la vestimenta coral el feien servir vermell amb fil d'or i cinta de seda vermella adornada amb brodats i glans de fil d'or, però aquest privilegi va ser abolit per Pau VI i aquest model ha quedat per a ús exclusiu del Papa
* el Papa el porta vermell amb fil d'or, adornat amb cinta de seda brodada en or i amb glans també en or. Joan XXIII ocasionalment en feia servir un en blanc.

## Vegeu també

* Col·lecció Philippi

## Referències

* ↑ «TIME». Arxivat de l'original el 2013-02-13. [Consulta: 14 febrer 2013].

## Bibliografia

* Philippi, Dieter. Sammlung Philippi - Kopfbedeckungen in Glaube, Religion und Spiritualität,. St. Benno Verlag, Leipzig, 2009. ISBN 978-3-7462-2800-6.

## Enllaços externs

* Imatge del saturno de Benet XVI
* Imatge del saturno d'estiu vermell de Benet XVI, del saturno blanc de Joan negre d'arquebisbe
# La 7

«La 7» té aquests significats:
* La 7 (Castella i Lleó), canal de televisió autonòmic privat generalista castellanolleonès.
* La 7 (Regió de Múrcia), canal de televisió autonòmic públic generalista murcià.
* LA7, canal de televisió nacional privat generalista italià.
# Sant Pere del Castell (Corbera)

Sant Pere del Castell, o Santa Maria, o la Mare de Déu de Pera, és l'antiga església parroquial del poble de Corbera, en el nucli de Corbera de Dalt, o d'Amunt, de la comarca del Rosselló, a la Catalunya Nord.
Està situada al cim del turó que domina el poble de Corbera, on hi havia hagut el nucli primigeni de la comuna, ara en ruïnes. És al costat nord-est del Castell de Corbera.

## Bibliografia

* Becat, Joan; Ponsich, Pere; Gual, Raimon. «Corbera del Castell». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 89. La Mare de Déu de la Pera». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.
* Ponsich, Pere. «Corbera del Castell: Santa Maria de Pera». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ Sant Pere del Castell en els ortofotomapes de l'IGN
# Ulu Dağ

Ulu Dağ (apareix generalment com Ulu Dagh o Ulu Tagh, la seva grafia antiga) és una cadena muntanyosa del nord-oest d'Anatòlia al sud-est de Bursa a la província de Bursa. Té una llargada d'uns 32 km i una amplada mitjana de 13 km. El seu punt culminant (el mont Ulu) és a 2.493 metres, i és conegut com l'Olímp de Mísia. Modernament és una estació d'esquí. A la zona hi ha un Parc Nacional de Turquia.

## Enllaços externs

* Slope & Lift Informations of Uludağ Arxivat 2016-04-07 a Wayback Machine.
* Ulu dağ, fotos Arxivat 2021-02-23 a Wayback Machine.
* Uludağ Ski Center Plan
* "Uludag Tepe"
# La Pineda de Vallformosa

la Pineda de Vallformosa és un mas al municipi de Vilobí del Penedès (Alt Penedès) inclòs a l'Inventari del Patrimoni Arquitectònic de Catalunya. Masia de planta amb forma d'ela, composta de planta baixa, pis i golfes. Finestra gòtica coronella, amb columnes fines i capitells treballats. Finestra amb llinda de motllura conopial i mènsules. El portal és d'arc de mig punt adovellat. Són interessants els interiors amb portals d'arc rebaixats, conopial i allindanats, amb frontó de petxina o amb motllures i mènsules. Presenta enteixinat.

## Notes

* ↑ «Casal la Pineda de Vallformosa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Selecció de bàsquet d'Israel

La Selecció de bàsquet d'Israel és l'equip format per jugadors de nacionalitat israeliana que representa la Federació Israeliana de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI).
La primera competició internacional de la selecció d'Israel fou als Jocs Olímpics de 1952, però va perdre els dos partits disputats contra Filipines i Grècia.
Un any més tard debutà en un Campionat d'Europa, on finalitzà en cinquena posició, essent eliminat per la Unió Soviètica. L'any 1954 debutà en un Mundial. Assolí la classificació per la ronda final, però acabà en la vuitena posició final. Israel would end their inaugural appearance at the tournament in 8th place. La millor actuació de l'equip en una competició internacional arribà l'any 1979 al campionat d'Europa. Israel acabà en segona posició, guanyant la medalla d'argent.

## Classificacions
### Jocs Olímpics

* 1952 - 17

### Campionats mundials

* 1954 - 8
* 1986 - 7

### Campionats europeus

* 1953 - 5
* 1959 - 11
* 1961 - 11
* 1963 - 9
* 1965 - 6
* 1967 - 8
* 1969 - 11
* 1971 - 11
* 1973 - 7
* 1975 - 7
* 1977 - 5
* 1979 - 2
* 1981 - 6
* 1983 - 6
* 1985 - 9
* 1987 - 11
* 1993 - 15
* 1995 - 9
* 1997 - 9
* 1999 - 9
* 2001 - 10
* 2003 - 7
* 2005 - 9
* 2007 - 9
* 2009 - 13
* 2011 - 13
* 2013 - 21
* 2015 - 9
* 2017 - 21
* 2022 - 17

### Jocs Asiàtics

* 1966 - 1
* 1970 - 2
* 1974 - 1

## Jugadors destacats

Fonts:
* Miki Berkovich
* Doron Jamchi
* Omri Casspi
* Doron Sheffer
* Lior Eliyahu
* Nadav Henefeld
* Yotam Halperin
* Oded Kattash
* Tal Burstein
* Yogev Ohayon
* Deni Avdija
* Meir Tapiro
* Motti Daniel
* Barry Leibowitz
* Motti Aroesti
* Tal Brody

## Referències

* ↑ «FIBA World Ranking Presented by NIKE – Men».
* ↑ «Israel 1952 Olympic Games results».
* ↑ «Israel at the EuroBasket 1953».
* ↑ «World Championship 1954 (Game details)».
* ↑ «1954 World Championship for Men».
* ↑ «Schedule & results; 1979 European Championship for Men».
* ↑ «Kings’ Casspi is the first Israeli to play in the NBA». The Canadian Jewish News. [Consulta: 31 gener 2024].
* ↑ «The Top Ranked Basketball Players of All-Time from Israel». AinsworthSports.com. [Consulta: 31 gener 2024].
# Torrent del Remei

El torrent del Remei, anomenat també torrent de la Font del Remei, o torrent de la Farigola, era un curs d'aigua de la conca Vallcarca-Coll que s'originava entre el turó del Coll i el del Carmel, prop de la font de Font-rúbia al peu del santuari de la Mare de Déu del Coll, a Barcelona. Baixava paral·lel a l'avinguda de la Mare de Déu del Coll, fins a arribar a la riera de Vallcarca, on s'hi afegia per l'esquerra, prop de la Baixada de la Glòria.
El nom és degut a una font que hi havia a la part alta del carrer que avui porta el seu nom, i el nom de Farigola és degut a l'antic hostal situat al carrer del mateix nom i que ara és l'escola Farigola.

## Referències

* 1 2 Corbera, Joan; Fernández, Juanjo; Giménez, Carlota; Macià, Jaume; Sanz, Carles «Atles de l'aigua d'Horta-Guinardó». El Pou. Grup d'Estudis de la Vall d'Hebron i la Muntanya Pelada, 01-06-2019, pàg. 28-29. ISSN: 2604-6938.
# Epperly

Epperly va ser un constructor estatunidenc de cotxes de competició.
Epperly va competir a 5 curses del campionat del món de la Fórmula 1 les temporades dels anys 1955, 1957, 1958, 1959 i 1960. Sempre competint però només a la cursa del Gran Premi d'Indianapolis 500, guanyant les curses de 1957 i 1958.

## Resultats a la F1

| Temporada | Pilot | Graella | Classificació | Punts | Retirada | Resultats |
| 1955 | Jim Rathmann | 20 | 14 | | | Resultats |
| 1957 | Sam Hanks | 13 | 1 | 8 | | Resultats |
| 1957 | Jim Rathmann | 32 | 2 | 7 | | Resultats |
| 1958 | Jimmy Bryan | 7 | 1 | 8 | | Resultats |
| 1958 | George Amick | 25 | 2 | 6 | | Resultats |
| 1958 | Tony Bettenhausen | 9 | 4 | 4 | | Resultats |
| 1958 | Jim Rathmann | 20 | 5 | 2 | | Resultats |
| 1959 | Tony Bettenhausen | 15 | 4 | 3 | | Resultats |
| 1959 | Paul Goldsmith | 16 | 5 | 2 | | Resultats |
| 1959 | Johnny Boyd | 11 | 6 | | | Resultats |
| 1959 | Jimmy Bryan | 20 | 33 | | Engine | Resultats |
| 1960 | Paul Goldsmith | 26 | 3 | 4 | | Resultats |
| 1960 | Red Amick | 22 | 11 | | | Resultats |
| 1960 | Jimmy Bryan | 10 | 19 | | Prob. amb el combustible | Resultats |
| 1960 | Wayne Weiler | 15 | 24 | | Accident | Resultats |
| 1960 | Johnny Boyd | 13 | 27 | | Motor | Resultats |
| 1960 | Jim McWithey | 32 | 29 | | Frens | Resultats |
# LASERS

Lasers és una banda de música electrònica de Barcelona formada a finals de 2009 per Carlos del Valle, Àlex Farré i Àngel Ortiz. Poc després s'uneix a la banda Iván Lorenzo.

## Assoliments

El 2010 guanyen el concurs "Levi's Unfamous Music Awards". Aquest mateix any editen el seu primer treball amb la discogràfica Hubble Sound, un EP (Extended Play) de 5 cançons amb el títol "Lasers".
A poc a poc es van definint com una formació electrònica amb bateria, sintetitzadors, baix i samplers, passant d'un so shoegazing a un so més proper al Nu-disco i al house.
L'any 2011 fitxen pel segell Irregular Label i publiquen "Juno", el qual és nominat als premis UFI (Unión Fonográfica Independiente) com a millor disc de música electrònica.
El 2013 editen amb Irregular Label el seu tercer àlbum, "Exchange levels" i remesclen al grup Desert.

## Discografia
### Àlbums

* Lasers (2010)
* Juno (2011)
* Exchange Levels (2013)

### EP´s

* Planetary Machines (2009)
* Solar systen remixes (2012)

### Remixes

* This Is The Last Time I Shake Your Hand - The Suicide of Western Culture, Remixes (2012)
* Desert - Desert remixed (Lasers Remix)

## Referències

* ↑ «Las canciones del 21 de mayo y el ganador de los Levi´s Unfamous Music Awards». , 31-05-2010 [Consulta: 28 agost 2015].
* ↑ «Lasers - Juno». Rockdelux, 04-12-2012 [Consulta: 28 agost 2015].
* ↑ «Finalistas de los Premios de la Música Independiente (UFI)». , 06-06-2012 [Consulta: 28 agost 2015]. Arxivat 2015-09-23 a Wayback Machine. «Còpia arxivada». Arxivat de l'original el 2015-09-23. [Consulta: 5 agost 2019].
* ↑ «Lasers – Exchange Levels». NBHAP, 08-04-2013 [Consulta: 16 juliol 2017].
* ↑ «Desert estrenan Ep de remezclas». Mondosonoro, 13-10-2013 [Consulta: 16 juliol 2017].
# Selecció de bàsquet d'Àustria

La Selecció de bàsquet d'Àustria és l'equip format per jugadors de nacionalitat austríaca que representa la Federació Austriaca de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI).

## Classificacions
### Campionats europeus

* 1947 - 12
* 1951 - 11
* 1955 - 13
* 1957 - 14
* 1959 - 16
* 1977 - 12

## Jugadors destacats

* Jakob Pöltl – Primer jugador nascut a Àustria en jugar a la NBA.

## Referències

* ↑ «Official website». basketballaustria.at. [Consulta: 8 setembre 2023].
* ↑ «Austria FIBA profile». fiba.basketball. [Consulta: 8 setembre 2023].
* ↑ «Austria National Team – Men». Eurobasket.com. [Consulta: 8 setembre 2023].
* ↑ «Austria Basketball Records». FIBA Archive. [Consulta: 8 setembre 2023].
# Alan Bean

Alan Lavern Bean (Wheeler, 15 de març de 1932 - Houston, 26 de maig de 2018) fou un astronauta de la NASA i ha estat el quart home en trepitjar la Lluna amb la missió Apollo 12 el novembre de 1969 (a l'edat de 37 anys), durant el projecte Apollo.

## Experiència com a astronauta

Bean va ser seleccionat per la NASA com a part del tercer grup de reclutament l'any 1963. Va ser seleccionat com a pilot de reserva del projecte Gemini 10 i Apollo 9. A causa de la mort de l'astronauta Clifton Williams en un accident aeri i gràcies a l'elecció personal del comandant Charles Conrad, es va convertir en el pilot del mòdul lunar de l'Apollo 12. El novembre de 1969, Pete i Bean van allunar a l'Oceà de les Tempestes, on van efectuar nombrosos experiments científics. Per un descuit de Bean amb la rudimentària càmera de televisió de l'època en enfocar directament al sol, cosa que la va fer malbé, es tenen molt poques imatges de vídeo de la missió Apollo 12 sobre la superfície de la lluna.
El 1973 va ser comandant de la primera tripulació de l'estació espacial Skylab (missió SL-2) batent el rècord de permanència en l'espai orbitant la terra durant 59 dies.
Bean va ser pilot reserva a la missió Apollo-Soyuz, i es va dedicar posteriorment a formar nous astronautes i va ocupar diversos càrrecs dins de la NASA. Finalment va deixar la NASA el juny de 1981 per dedicar-se a la seva passió: la pintura.

## Referències

* ↑ «Astronaut and artist Alan Bean dies at 86» (en anglès). BBC News, 27-05-2018.
* 1 2 «International Space Hall of Fame :: New Mexico Museum of Space History :: Inductee Profile». Arxivat de l'original el 2016-03-04. [Consulta: 28 maig 2018].
* 1 2 3 «Astronaut Bio: Alan Bean». [Consulta: 28 maig 2018].